VS002379
Datum: 1999-12-03T01:00:00.000+01:00
datum_sodbe_i_stopnje: 2007-11-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo hudi primeri
odskodnina: 91.350
opombe: II Ips 182/2009. Revizija tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Zdravniška napaka pri operativnem posegu.

## Poškodba

Zaradi zdravniške napake je utrpela zamašitev (trombozo) poplitealne arterije in utesnitveni sindrom leve goleni. Zdravljenje je trajalo 2 leti.

## Telesne bolečine

31.320 EUR Zelo hude stalne bolečine – 11 dni, hude – 15 dni, srednje hude – 55 dni, stalne lažje so še prisotne in so hujše ob spremembi vremena in obremenitvah, daljših od 1 ure.

#### Hospitalizacija

5 operacij, slabih 40 dni hospitalizacije.

#### Rehabilitacija

80 dni.

#### Nevšečnosti med zdravljenjem

5x splošna narkoza, infuzije, številna prevezovanja, jemanje analgetikov in antibiotikov, odvzemi krvi, več RTG, EMG, globoka preležanina, odstranjevanje šivov, nekroze, rane so se secernirale.

## Strah

7.830 EUR Hud, dolgotrajen sekundarni strah, bala se je operacij in nadaljnjih postopkov, bala se je za nogo, kar je za 13. letno deklico strašna možnost. Strah je ostal 2 leti, do konca zdravljenja.

## Zmanjšanje življenjske aktivnosti

52.200 EUR Trajne posledice – anatomske (izguba mišic za gibanje stopala in za normalno hojo, zatrditev skočnega sklepa, kat pomeni odsotnost gibanja v gležnju, golen je stanjšana zaradi zmanjšanja mišične mase) in funkcionalne (zelo zmanjšana gibalna sposobnost – hodi le s polaganjem celega stopala, zato ne more teči, počepati, skakati, hoditi po neravnih terenih, po strmini navzdol pa težko; zaradi zmanjšane senzibilnosti kože na stopalu pozno zaznava razne fizične vplive; spremenjena je prekrvavitev goleni, zato je bolj občutljiva za poškodbe). Prej se je ukvarjala z gimnastiko, 4 leta s plesom, rekreativno je smučala, v šoli vadila košarko, tenis. Sedaj lahko vozi le kolo. Paziti mora na obutev, nosi čevelj s 3,5 cm povišico in za 2 številki večjo obutev kot na zdravi nogi. Na morje gre lahko le, če je plaža peščena, sice se ne more premikati. Zaradi bolečin in drugega je mislila na samomor. Zaradi invalidnosti se ni mogla vpisati na frizersko šolo. Zaradi zunanje spremenjenosti nima poguma za navezovanje stikov s fanti.

---

ZOR člen 200, 203